
AS-ile Agdeck-Auto lisamaksusoodustuse andmine reklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumäärus” § 8 lõike 2 alusel ning arvestades AS Agdeck-Auto 24.05.2010 taotlusest.

1. Asjaolud

AS Agdeck-Auto pöördus kirjalikult Narva Linna Arenduse ja Ökonoomika Ameti poole taotlusega võimaldada lisamaksusoodustust reklaamile asukohtadega: Rahu tn 3D ja Tallinna mnt 7 (maa-aladel, ART Depoo konstruktsioonidel).

AS Agdeck-Auto on tööandjaks Narva linna elanikele ja praktikabaasiks Narva Kutseõppekeskuse õpilastele. Lisaks sellele AS Agdeck-Auto on korraldanud ja toetanud Narva linnas avalikke üritusi –Kulgu sadama Hondapäev, Ralli-sprint, Narva linna päevad jne. 
Lisatud AS Agdeck-Auto 24.05.2010 taotlus ja reklaami kujutis.

2. Õiguslikud järeldused

Vastavalt kohalike maksude seadusele § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 29.06.2006 määrusele nr 24 “Reklaamimaksumäärus” § 8 lõike 2 alusel on linnavalitsusel õigus anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

3. Otsus

3.1. Anda alates 14.maist 2010 kuni 14.maini 2011.a lisamaksusoodustust 50 % ulatuses AS-ile Agdeck-Auto (äriregistrikood 10445803) seoses Honda autokeskuse reklaamide eksponeerimisega Narva linnas, Rahu tn 3D ja Tallinna mnt 7. Kahe reklaamitahvli eksponeerimispinna üldmõõtmed on 36,0 m2.
3.2.  Narva Linna Arenduse ja Ökonoomika Ametil teha korraldus teatavaks AS-ile Agdeck-Auto.

4. Rakendussätted

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.
4.2. Korraldus jõustab seadusega sätestatud korras.

